Nu kan Kia EV3 leases til knivskarp pris

Koreanske Kia har nu introduceret et leasingtilbud på Årets Bil i Danmark, nemlig EV3. Med månedlige omkostninger på helt ned til 1.495 kroner er der tale om ualmindelig skarpe priser. En så lav ydelse kræver dog, at der lægges en anseelig beløb på disken, når aftalen underskrives.

Men så får du altså også lov at lease Kia EV3 i tre år, til bare 35 procent af kontantprisen. Det skal ses i lyset af, at et leasingtilbud typisk er fordelagtigt, så snart de samlede omkostninger kommer ned under 50 procent af kontantprisen.

Selv med laveste udbetaling ligger de samlede omkostninger et godt stykke under 50 procent, så der er virkelig tale om et godt tilbud, hvis du er på udkig efter en leasingbil.

Udbetaling | Mnd. ydelse | Samlede udgifter* | Kontantpris | Andel af kontantpris
14.995 kr. | 3.495 kr. | 142.815 kr. | 304.999 kr. | 46,8 %
29.995 kr. | 2.495 kr. | 121.815 kr. | 304.999 kr. | 39,9 %
49.995 kr. | 1.495 kr. | 105.815 kr. | 304.999 kr. | 34,7 %

*Inklusive afleveringsgebyr på 1.000 kr.

Der er dog et lille aber dabei; Tilbuddet gælder udelukkende et begrænset antal lagerbiler, som forventes klar til levering i Danmark fra sidst i maj til slutningen af juni.

Aftalen bliver bestemt heller ikke ringe af, at det ikke er den mindste udgave af Kia EV3. Tværtimod er det Long Range-udgaven med mellemste udstyrsmodel (Prestige). Det er en bil, der disker op med 204 heste og mere end 600 WLTP-kilometer på batteriet.

Læs også: 7 elbiler der kan leases for under tre tusinde.

Ovenstående priser er gældende for 10.000 kilometer. Flere kilometer kan tilkøbes for 300 kroner om måneden for hver ekstra 5.000 kilometer.

Prisen inkluderer serviceaftale i hele leasingperioden, men er eksklusive forsikring, vejhjælp, dæk, strøm, sprinklervæske, overkørte kilometer, grøn ejerafgift (420 kroner/halvårlig). Det obligatoriske afleveringsgebyr på 1.000 kroner har vi lagt til de samlede udgifter i tabellen.

Nu kan Kia EV3 leases til knivskarp pris