Her er den danske pris på Kia EV3

Kia EV3 er en af årets mest ventede biler og nu den danske importør klar med de første pejlemærker på bilens pris. Indtil videre er Kia Danmark klar med fra-priser, som lyder på 269.900 kroner for Standard Range udgaven og 294.900 kroner for Long Range udgaven.

Begge udgaver har en ydelse på 204 hk (150 kW). Long Range-versionen har et 81,4 kWh batteri, der leverer op til 605 kilometer. Det kan oplades med op til 128 kW DC, hvislet betyder, at det tager omkring 31 minutter at fylde batteriet fra 10-80 procent.

Standard Range-modellen har et 58,3 kWh batteri og en rækkevidde på op til 436 kilometer. Her kan batteriet lade med en effekt på op til 101 kW. Begge understøtter hjemmeladning (AC) med op til 10,8 kW.

Masser af udstyr

De oplyste priser gælder for laveste udstyrsvariant. Men den er langt fra skrabet. Tværtimod har den blandt andet el-justerbare sidespejle med varme, LED for- og baglygter samt LED kørelys, 25 liters frunk, adaptiv fartpilot, automatisk fjernlysassistent, automatisk 2-zoners klimaanlæg, varme i førersæder, ventilationsdyser ved bagsæder, fjernstyret opvarmning af kabinen og pre-conditioner til DC-ladning, P-sensor for og bag, bakkamera med dynamisk guide, regnsensor, støjdæmpende forrude og varmepumpe.

Hertil kommer trådløs Android Auto og Apple CarPlay, intelligent skiltegenkendelse med hastighedsassistent og udvidet motorvejsassistent, udvidet træthedsregistrering, udvidet vejbaneassistent og vognbaneassistent.

Ligesom sine større søskende, EV6 og EV9, er EV3 baseret på selskabets E-GMP drivlinje, men det er væsentlig mindre end disse. EV3 måler 4.300 millimeter i længden, 1.850 millimeter i bredden, 1.560 millimeter i højden og har en akselafstand på 2.680 millimeter.

Med sin 25-liters frunk og en bagagerumskapacitet på 460 liter, tilbyder EV3 en af de bedste bagagekapaciteter i sin klasse. En justerbar bagagerumsbund med to niveauer giver over 140 mm fleksibilitet i lasthøjden.

Det er endnu ikke oplyst præcis hvornår Kia danmark kan levere EV3’eren til danske kunder.

Her er den danske pris på Kia EV3